
    ŠKOLA      ZA      PRIMIJENJENU        UMJETNOST      U     RIJECI
Šetalište XIII. divizije 75, 51000 Rijeka

OBRAZLOŽENJE 

POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU
(01.01.- 30.06.2026.)


Rijeka, srpanj 2026. godine

OPĆI DIO

Škola za primijenjenu umjetnost u Rijeci u prvoj je polovici 2026. godine ostvarila prihod od 612.133,63 eura što je 9,04 posto više nego u istom razdoblju u 2025. godini. Dok su ostvareni rashodi 3,42 posto manji  nego u istom razdoblju 2025. godine i iznose 633.371,66 eura. Ukupni plan prihoda za 2026. godinu ostvaren je 50,93%, a ukupni plan rashoda do 30.06.2026. godine ostvaren 52,35%. Najveći udio ostvarenih prihoda i rashoda odnosi se na izvor financiranja 5 – Pomoći, a to je prihod Ministarstva znanosti, obrazovanja i mladih kojima se financiraju rashodi za plaće i ostala materijalna prava zaposlenika kao i prihodi osnivača PGŽ kojima se financira osnovna djelatnost Škole kroz decentralizirana sredstva (izvor 44) i programe iznad zakonskog standarda (izvor 111). Zbog primjene novog Pravilnika o proračunskom računovodstvu i Računskom planu (NN 158/23 i 154/24) došlo je do promjena načina knjiženja troškova plaće i ostalih materijalnih prava zaposlenika koji se financiranju iz državnog proračuna pa su tako u prvoj polovici 2025. godine knjiženi troškovi plaće i materijalnih prava zaposlenika za razdoblje od prosinca 2024. godine do lipnja 2025. godine, a u tekućoj (i svim narednim godinama) knjiži se navedeni trošak za razdoblje od siječnja do lipnja, odnosno jedan mjesec manje nego u usporednom razdoblju čime su znatno viši rashodi za zaposlene (konto 31) i izvor financiranja Pomoći u prethodnoj godini. Zbog prelaska na jedinstveni račun Riznice Primorsko-goranske županije u tekućoj je godini ostvaren veći prihod iz nadležnog proračuna (konto 67) po izvoru financiranja 44 prihodi za decentralizirane funkcije jer su se prihodi za pokriće režijskih troškova za prosinac 2025. godine ostvarili u siječnju 2026. godine, dok je u prethodnim razdobljima taj prihod bio ostvaren u godini u kojoj je ostvaren i rashod. Također, zbog prelaska Škole na jedinstveni račun riznice Škola je zatvorila svoj žiro račun te je promet u prvoj polovici godine bio minimalan pa prema tome je i trošak bankarskih usluga (konto 34) bio manji nego prethodnih godina dok je zbog sanacije štete i uzroka poplavljenog dijela zgrade tajništva, računovodstva i arhive rashod za usluge tekućeg i investicijskog održavanja (konto 3232) bio viši nego u prvoj polovici 2025. godine. Za razliku od prošle godine ostvarena je i prihod od donacija (konto 663, izvor 6) za sufinanciranje puta učenice na likovni festival u Makedoniji „The small montmartre of Bitola 2026“. 
Prema funkcijskoj klasifikaciji većina rashoda odnosi se na 092 Srednjoškolsko obrazovanje, a manji dio na 098 Usluge u obrazovanju koje nisu drugdje svrstane (projekt LUMS) što je ostalo isto kao i lani. 
Škola je 2026. godinu započela sa 20.024,05 eura na žiro računu, a stanje žiro računa na dan 30.06.2026. godine iznosi 0,00 eura odnosno Škola više nema otvoren žiro račun. 
Godina 2025.  završena je sa manjkom od 69.103,42 eura, a taj se manjak najvećim dijelom odnosi na obvezu za isplatu plaća i materijalnih prava zaposlenicima za prosinac 2025. godine čiji trošak nastaje u prosincu 2025. godine, a prihod (odnosno isplata) se ostvaruje u siječnju 2026. godine. Osim toga, ostvaren je i metodološki manjak za podmirenje režijskih troškova nastalih u prosincu čije je dospijeće bilo u siječnju 2026. godine. Sav preneseni manjak podmiren je iz prihoda ostvarenih početkom 2026. godine. Međutim zbog metodologije knjiženja, na dan 30.06.2026. godine Škola ima manjak od 90.341,45 eura što se uglavnom opet odnosi na rashode za plaće i ostala materijalna prava zaposlenika i to za mjesec lipanj čija je isplata u srpnju, a trošak nastaje u lipnju. 
Škola za primijenjenu umjetnost u Rijeci nema primitaka od financijske imovine i zaduživanja kao ni izdataka za financijsku imovinu niti otplate zajmova. 

POSEBNI IZVJEŠTAJI
Škola za primijenjenu umjetnost u Rijeci nije se zaduživala na domaćem niti stranom tržištu novca i kapitala. 
Vršiteljica dužnosti ravnatelja

Daria Pilepić Struja, mag.hist.art. et paed.

